ما الفرق بين الفريدوم والادسنس من حيث الارباح الى اصحاب القنوات
السلام عليكم ورحمة الله وبركاته
الفرق بين شركه ادسنس وفريددوم وشركات الوساطه الاخرى التي تسمى مشاركه ارباح
شركه يوتيوب هواي قنوات عدها متكدر تابعها كلها فاتفقت ويه شركات وسيطه مثل الفريدوم وغيرها مراقبه قناتك وهي تتولى عمليه عرض الاعلانات على قناتك وتقدملك دعم مقابل ذلك
انته بعمليه الاعلانات نسبتك 68 بالميه اذا مكنت تابع لفريدوم او اي شركه وسيطه
اذا كنت تابع لفريدوم او شركه اخرى وسيطه هاي تقوم بمشاركه ارباحك يعني مثلا دكلك ناخذ نسبه من الاعلانات 80 بالميه
هاي 80 الي ياخذوها من نسبتك ال 68 بالميه لان ادسنس مالها غرض تاخذ نسبتها مقدما والباقي تحوله لفريدوم او الشركات الاخرى الوسيطه وهاي الشركه تاخذ نسبتها من ال 68 بالميه مالتك وتحولك الباقي
هاي الفرق بين الشركتين من حيث الربح واذا تردون نصيحتي التعامل مع ادسنس مباشر افضل وراح نطرق لكل الفروقات بينهم
الفرق من حيث الاجرائات :-
الاجرائات مال ادسنس معقده يرادلها فتره يلا تواففق عليك من كثره اليسجلون بيها وبعد الموافقه طريقة تحويل الموال اليك فقط بطريقتين اما شيك يوصلك وتروح تصرفه وقليل الي يصرفونه وياخذون عموله كبيره
او تسويلك حساب باحد البنوك الاهلية ويحولولك ارباحك على الحساب وهاي افضل واسهل طريقه في ادسنس
واقل حواله 70 يورو مدز اقل من هالعدد
اما الاجرائاات مال فريدوم او الشركات الوسيطه الاخرى
تسجيل بيها سهل بددون عناء تتبع خطوات يوافقون على كل القنوات الشرط يكون بيها مشتركين اكثر من 50 شخص ان تكون قناتك بحاله جيده ماعليها مخالفه تحويل اموالك عن طريق الباي بال حته لو برصيدك 10 دولار تكدر تسحبه
الفرق من حيث حمايه قناتك
سمعت هواي دكلك الفريدوم وغيرها تضمنلك قناتك متنسد
صح مراح تنسد لان انته راح تكون تحت المراقبه اي امر تنشره بي حقوق او مخالف لسياسه يوتيوب راح يبلغونك يكلولك مسحه وبهاي الحاله من تصير عليك مخالفات بس لو نفرض ما بلغوك من تسوي مخالفه ومكلولك امسحها حالك حال القنوات الاخرى بس توصل 3 مخالفات خلال 3 اشهر تنمسح قناتك
فهذ الشي تكدر تحمي نفسك بنفسك اي شي بي حقوق لا تنشره واذا طلع بي حقوق مسحه لتعوفه ويا دار مدخلها شر
هاي اغلب الفروقات بين الشركات الوسيطه والادسنس
معلومه شركه كوكل + شركه ادسنس + شركه يوتيوب = شركه واحده
مخالفه لسياسه اي منهم يعد مخالف لليوتيوب
اتمنة ان يفيدكم الموضوع واذا رددتو تعاملو ويه ادسنس ممباشر افضل الكم ولا صدكون حجي الي يكلك نصابه او ماعرف شنو كلمن يحجي شكل انما انا اتكلم الان عن طريق تجربتي بهذا المجال
اتمنة لكم التوفيق